Document ID: /roh_data/filtered/Billingualer_Corpus_interleaved-de-rm.jsonl.gz/1133

This is a text translated from German to Rumantsch Grischun.
Referendum gegen Jagdgesetz zustande gekommen

Das Referendum gegen das Gesetz über die Jagd und den Wildschutz im Kanton Graubünden (Jagdgesetz) ist mit 7'556 gültigen Unterschriften zustande gekommen. Die Regierung hat den Termin für die Volksabstimmung über diese Vorlage auf den 24. September 2006 festgelegt. Die Nachzählung der Unterschriften auf den eingereichten bescheinigten Unterschriftenlisten durch die Standeskanzlei ergab eine Differenz zu den Angaben des Referendumkomitees. Tatsächlich eingereicht wurden nicht 7'626 sondern 7'703 Unterschriften. Davon sind 147 ungültige Unterschriften abzuziehen, womit noch 7'556 gültige Unterschriften verbleiben.

Regierung begrüsst neue Verordnung über die Aus- und Weiterbildung im öffentlichen Veterinärdienst

Die Bündner Regierung beurteilt die vom Bund vorgeschlagene neue Verordnung über die Aus- und Weiterbildung im öffentlichen Veterinärdienst sowie die Änderungen in der Tierseuchenverordnung grundsätzlich positiv. Die Aus- und Weiterbildung im öffentlichen Veterinärdienst ist bisher gesamtschweizerisch nicht einheitlich geregelt. Vor dem Hintergrund der gestiegenen Anforderungen ist eine Regelung der Aus- und Weiterbildung von Tierärzten und Fachexperten grundsätzlich zu begrüssen, hält die Regierung in ihrer Vernehmlassungsantwort fest. Mit dieser verbesserten Ausbildung werde die Effizienz der Veterinärdienste zweifellos erhöht.

Die Organisation von Kontrollen, die von Gesetzes wegen lückenlos erfolgen müssen, ist jedoch in abgelegenen und dünn besiedelten Regionen mit dem vorgeschlagenen professionellen Veterinärdienst nur mit einem unverhältnismässigen Aufwand möglich, schreibt die Regierung weiter. Deshalb müsse sichergestellt werden, dass den Kantonen genügend Spielraum gewährt wird, in Randregionen wegen der speziellen geografischen Bedingungen Ausnahmeregelungen zu treffen und bei der Durchführung der Kontrollen Erleichterungen festzulegen.

Neues Gesetz über Produktsicherheit wird befürwortet

Die Bündner Regierung unterstützt die vom Bund geplante Revision des Bundesgesetzes über die Sicherheit von technischen Einrichtungen und Geräten und dessen Überführung in ein Bundesgesetz über die Produktsicherheit. Mit der Revision wird unter anderem das Schutzniveau erhöht. Die neue Sicherheitsdefinition verlangt nämlich, dass ein Produkt nicht nur bei bestimmungsgemässer Verwendung sicher sein muss, sondern auch bei vernünftigerweise voraussehbarem Fehlgebrauch. Durch diese Anpassung wird das Gesetz auch mit der EU-Richtlinie harmonisiert. Wie die Regierung in ihrer Vernehmlassungsantwort schreibt, ist es aus Sicht der Wirtschaft wie auch der Konsumenten wichtig, über ein EU-kompatibles Bundesgesetz über die Produktsicherheit zu verfügen.

Aus Gemeinden und Regionen

- Filisur: In Filisur innerorts wird flächendeckend die Höchstgeschwindigkeit auf 30 km/h festgelegt und eine "Tempo-30-Zone" eingeführt.

- Celerina/Schlarigna: Der Teilzonenplan und Generelle Gestaltungsplan 1:2'000 Pros d'Islas der Gemeinde Celerina/Schlarigna vom 12. Dezember 2005 wird genehmigt.

- Savognin: Die am 24. Oktober 2005 verabschiedete Teilrevision des Baugesetzes der Gemeinde Savognin wird genehmigt. Ebenfalls genehmigt wird der Zonen- und Generelle Gestaltungs-/Erschliessungsplan "Erhaltungszone Parnoz" vom 24. Oktober 2005.

- Valle di Poschiavo: Der von der Region Valle di Poschiavo am 13. September 2005 verabschiedete Regionale Richtplan "Materialabbau" und "Materialablagerungen / Sammel- und Sortierplätze für Bauabfälle" wird genehmigt und für die Behörden des Kantons als verbindlich erklärt.

- Castiel: Dem Beitragsgesuch der Gemeinde Castiel für den Ausbau des Güterwegnetzes wird entsprochen und ein Kantonsbeitrag von maximal 54'600 Franken zugesichert.

Kantonsbeiträge an verschiedene Institutionen

- Humanitäre Hilfe: Die Bündner Regierung hat beschlossen, dem Hilfswerk der Evangelischen Kirchen Schweiz (HEKS) zu Gunsten der Hilfsaktion für die Opfer des Erdbebens in Indonesien einen Beitrag von 10'000 Franken auszurichten.

- Paläontologisches Institut und Museum der Universität Zürich: Dem Paläontologischen Institut und Museum der Universität Zürich wird für die Fossiliengrabungen im Ducan-Gebiet im Jahr 2006 ein Beitrag von maximal 6'500 Franken zugesprochen.

- Festival XONG 06: Das Festival XONG 06 zur Förderung des kulturellen Austausches im Dreiländereck Val Müstair/Unterengadin, Oberes Gericht und Obervinschgau, das vom 23. bis 29. Juli 2006 stattfindet, wird mit einer Defizitgarantie von maximal 20'000 Franken unterstützt.

Strassenprojekte

Die Regierung hat insgesamt 3'430'000 Franken für den Bau und die Sanierung des folgenden Strassenabschnitts bewilligt:

- Oberalpstrasse: Umfahrung Flims

Standeskanzlei Graubünden

Gremium: Regierung

Quelle: dt Standeskanzlei Graubünden

Data: 08.06.2006

Il referendum cunter la lescha da chatscha è reussì

Cun 7'556 suttascripziuns valaivlas è reussì il referendum cunter la lescha davart la chatscha e la protecziun da selvaschina en il chantun Grischun (lescha da chatscha). La regenza ha fixà il termin per la votaziun dal pievel davart quest project sin ils 24 da settember 2006. Da la verificaziun che la chanzlia chantunala ha fatg da las suttascripziuns inoltradas sin las glistas da suttascripziuns attestadas è resultada ina differenza cun las indicaziuns dal comitè da referendum. Effectivamain èn vegnidas inoltradas 7'703 e betg 7'626 suttascripziuns. Da quellas ston vegnir deducidas 147 suttascripziuns che n'èn betg valaivlas. Uschia restan anc 7'556 suttascripziuns valaivlas.

La regenza beneventa la nova ordinaziun davart la scolaziun e davart la furmaziun supplementara en il servetsch veterinar public

La regenza grischuna giuditgescha da princip en moda positiva l'ordinaziun proponida da la confederaziun davart la scolaziun e davart la furmaziun supplementara en il servetsch veterinar public sco er las midadas en l'ordinaziun davart epidemias d'animals. La scolaziun e la furmaziun supplementara en il servetsch veterinar public n'è fin ussa betg reglada en moda unitara en Svizra. Pervi da las pretensiuns ch'èn s'augmentadas stoppia vegnir beneventada ina regulaziun da la scolaziun e da la furmaziun supplementara da veterinarias e da veterinaris sco er d'expertas spezialisadas e d'experts spezialisads constatescha la regenza en sia resposta da consultaziun. Cun questa scolaziun meglierada vegnia augmentada senza dubi l'effizienza dals servetschs veterinars.

L'organisaziun da controllas che stoppian - tenor la lescha - vegnir fatgas cumplettamain possian en regiuns periferas e pauc populadas dentant mo vegnir fatgas cun blera lavur e cun custs sproporziunads, sch'ins veglia far quai cun il servetsch veterinar professiunal proponì, cuntinuescha la regenza. Pervi da quai stoppia vegnir garantì ch'ils chantuns survegnian tanta libertad da pudair prender regulaziuns excepziunalas - pervi da las relaziuns topograficas spezialas en regiuns periferas - e da pudair fixar facilitaziuns per far las controllas.

La nova lescha davart la segirezza da products vegn beneventada

La regenza grischuna sustegna la revisiun - planisada da la confederaziun - da la lescha federala davart la segirezza d'installaziuns e d'apparats tecnics e ses transferiment en ina lescha federala davart la segirezza da products. Cun la revisiun vegn tranter auter augmentà il nivel da protecziun. La nova definiziun da segirezza pretenda numnadamain ch'in product na stoppia betg mo esser segir, sch'el vegn duvrà tenor sia destinaziun, mabain er en cas d'ina utilisaziun faussa che po vegnir anticipada cun ina tscherta raschun. Cun questa adattaziun vegn la lescha er armonisada cun la directiva da la UE. Sco che la regenza scriva en sia resposta da cosultaziun èsi impurtant tant da l'optica da l'economia sco er da tala da las consumentas e dals consuments da disponer d'ina lescha federala davart la segirezza da products che saja cumpatibla cun la UE.

Da vischnancas e regiuns

- Filisur: En il vitg da Filisur vegn fixada per tut il territori communal la sveltezza maximala a 30 km/h ed introducida ina "zona da tempo 30".

- Schlarigna: Il plan da zonas parzial e plan general da furmaziun 1:2'000 Pros d'Islas da la vischananca da Schlarigna dals 12 da december 2005 vegn approvà.

- Savognin: La revisiun parziala da la lescha da construcziun da la vischnanca da Savognin, concludida ils 24 d'october 2005, vegn approvada. Er approvà vegn il plan da zonas e plan general da furmaziun / d'avertura "zona da mantegniment Parnoz" dals 24 d'october 2005.

- Val Puschlav: Il plan directiv regiunal "explotaziun da material" e "deponias da material / plazzas per rimnar e per zavrar ruments da construcziun" ch'è vegnì deliberà da la regiun da la Val Puschlav ils 13 da settember 2005 vegn approvà e declerà sco liant per las autoritads dal chantun Grischun.

- Castiel: La dumonda da contribuziun da la vischnanca da Castiel per engrondir la rait da vias champestras vegn approvada ed ina contribuziun chantunala da maximalmain 54'600 francs vegn garantida per quai.

Contribuziuns chantunalas a differentas instituziuns

- Agid umanitar: La regenza grischuna ha concludì da pajar ina contribuziun da 10'000 francs a l'agid protestant svizzer (HEKS) a favur da l'acziun d'agid per las victimas dal terratrembel en l'Indonesia.

- Institut paleontologic e museum da l'universitad da Turitg: L'institut paleontologic ed il museum da l'universitad da Turitg survegnan ina contribuziun da maximalmain 6'500 francs per exchavar fossilias en il territori dal Ducan l'onn 2006.

- Festival XONG 06: Il festival XONG 06 per promover il barat cultural en la regiun da cunfin dals trais pajais Val Müstair/Engiadina bassa, Oberes Gericht e Obervinschgau che ha lieu dals 23 fin ils 29 da fanadur 2006 vegn sustegnì cun ina garanzia da deficit da maximalmain 20'000 francs.

Projects da vias

La regenza ha approvà totalmain 3'430'000 francs per construir e per sanar il suandant traject da via:

- via sursilvana: sviament da Flem

Chanzlia chantunala dal Grischun

Gremi: regenza

Funtauna: rg chanzlia chantunala dal Grischun

Data: 08.06.2006